Poésies de Marie de France (Roquefort)/Fable XIII
# Poésies de Marie de France (Roquefort)/Fable XIII

### FABLE XIII.

L’en dist k’uns Aigles vint volant Juste la mer Peissuns quérant ; Une Welke truva entière, Mais ne sot en quele ménière Peust l’eschale despécier, Kant à son ni dust repérier. Une Cornaille l’encuntra, Si dist quel li ensègnera

Cum l’Escaille purreit uvrir S’ele au peissun le lais partir10 Puis li rova à munt voler Tant cum plus halt purra munter ; Qant il sera munté lassus Si laist la Welque chaoir jus Seur dure terre è seur roschier, Ensi la purra despècier. L’Aigle aveit grant désirier Que le peïssun péust mengier, Hault la purta, chéoir la lait.

La Corneille fust en agait,20 Avant ala, le bec uvri, Fiert l’Eschaille un po l’ovri ; Le Peïssonet dedens menja L’Eschalle lait, si s’en ala, Ainz que li Aigles fust revenuz Ne quel se fust aparcéuz ; Le pertuiset si petit fist Ke li Aigles ni avenist.

Par ceste fable dou Peissun Munstre l’essanple del’ Felun30 Ki par agait è par engin Mescunseille sun bun veisin ; Tel chose li cunseille à faire Dunt cil ne puet à nul chief traire ; E qant il sunt onq mielx ensamble ; Par traïsun li tolt è enble L’aveir que cil a porchacié Par grant traveil è gaaigné.

* ↑ Phæd., lib. II, fab. 6. Aquila, cornix, et testudo. Rom. Nil., lib. I, f. 12, idem.
* ↑ Auprès de la mer, pour chercher du poisson.
* ↑ Mon manuscrit porte une mole, moule, ainsi que le n° 1830 ; mais M. 17, M. 18, 7615, et les manuscrits d’Angleterre disent velque, escaille, welque, welke, mots qui indiquent une tortue.
* ↑ Rompre, briser.
* ↑ Retourner, revenir.
* ↑ Si l’aigle veut partager le poisson avec elle, puis elle lui dit de s’élever au plus haut qu’elle pourra monter.
* ↑ De laisser tomber son huître en bas.
* ↑ La corneille étoit en embuscade.
* ↑ Diminutif de pertuis, trou, ouverture, formé de pertusus participe de pertundere.
* ↑ Mettre à fin, terminer, venir à bout.
* ↑ Recherché, poursuivi ; acquis, gagné.
* ↑ Coment l’eschale puet ovrir.
* ↑ Si lait la moule chaïr jus.
* ↑ Si la porra bien despecier ; Li Aigles ot grant desirer De la velque toute manger. Autre version. De la moule qu’il tient mangier, En halt l’enporte, chaoir la lest. La Cornaille est en aguest, Avant ala, del’ bec féri, Si que l’eschale un poi ovri, Le pessonet tantost menja.
* ↑ Nos devons mirer dou félon.
* ↑ Dont il ne porroit à chief traire.
